UNIQ หนึ่งใน 4 ผู้รับเหมาฯรายใหญ่-ลุ้นคว้างานเพิ่มใน H2/61แนะซื้อเป้า 21 บ.
UNIQ หนึ่งใน 4 ผู้รับเหมาฯรายใหญ่-ลุ้นคว้างานเพิ่มใน H2/61แนะซื้อเป้า 21 บ.
19 มิ.ย. 2561

บล.ไอร่า ระบุในบทวิเคราะห์วันนี้(19มิ.ย. ) ว่า บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ภาพรวมกลุ่มรับเหมาก่อสร้างดีขึ้นตามลำดับ ภายใต้ความคืบหน้าโครงการที่คาดทยอยเปิดประมูลใน 2H/61 (1) ทางด่วนพระราม 3 -ดาวคะนอง  จำนวน 5 สัญญา มูลค่ารวม ประมาณ 30,000 ล้านบาท (2) รถไฟฟ้าสายสีม่วงใต้ เตาปูน – ราษฎร์บูรณะ มูลค่างาน ประมาณ 101,000 ล้านบาท  และ (3) รถไฟทางคู่ – Phase 2 จำนวน 9 เส้นทาง มูลค่ารวม ประมาณ 300,000 ล้านบาท  (@10,000 ล้านบาท/สัญญา)
UNIQ มีแผนเข้าร่วมประมูลทุกโครงการ พร้อมคาดมีโอกาสได้รับงานเพิ่ม คาดช่วยชดเชย Backlog ที่ลดลงตาม%งานก่อสร้าง คาด ไตรมาส1/61อยู่ที่ ~ 37,000 ล้านบาท (จาก 40,000 ล้านบาท เมื่อสิ้นปี’60) อย่างไรก็ตามระดับ Backlog ดังกล่าว ยังเพียงต่อการเติบโตของรายได้ไม่ต่ำกว่า 2 ปีข้างหน้า แม้ไม่มีงานใหม่เข้ามา
แม้ ไตรมาส1/61กำไรสุทธิชะลอตัว qoq และ yoy หลักๆ จากการรับรู้รายได้งานก่อสร้างโครงการเดิมๆ แต่มี Gross Profit Margin เฉลี่ย 21.22% สูงสุดเป็นประวัติการณ์ ขณะที่คาด 2H/61 ดีกว่า 1H/61 และคาดความสามารถทำกำไรของ UNIQ อยู่ในระดับที่ดีมากเมื่อเทียบกับ ITD, CK และ STEC คาด Gross Profit Margin ปี’61 อยู่ที่ 18.5% และคาดรายได้งานก่อสร้าง 13,250 ล้านบาท เพิ่มขึ้น 5% และคาดกำไรสุทธิ 905 ล้านบาท เพิ่มขึ้น 2%
ภายใต้ระดับราคาปัจจุบันที่ยังมี Upside คาดยังเป็นโอกาสในการเข้าสะสม เมื่อเทียบกับความสนใจในเชิงพื้นฐานที่คาดมี Upside จากศักยภาพและโอกาสในการรับงานเพิ่ม ประเมินราคาเป้าหมาย ที่ 21.00 บาท